# באז אולדרין

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

פרופיל אסטרונאוט
לאומיות | אמריקאי
בחירה לאסטרונאוט | 1963
פרישה | 1971
זמן שהייה בחלל | 12 יום, שעה ו־53 דקות
נולד | 20 בינואר 1930
מקום לידה | מונטקלייר, ניו ג'רזי
משימות
ג'מיני 12, אפולו 11 |

באז אולדרין (נולד ב־20 בינואר 1930 בשם אדווין יוג'ין אולדרין הבן) נולד במונטקלייר, ניו ג'רזי. אסטרונאוט בתוכנית ג'מיני ותוכנית אפולו. יחד עם ניל ארמסטרונג ומייקל קולינס, השתתף באפולו 11, הפעם הראשונה בה נחת אדם על הירח. היה האדם השני שהלך על הירח, כשעתיים לאחר ניל ארמסטרונג.

באופן מעניין, שם אמו הוא מריון מוּן (Moon), שמשמעותו ירח באנגלית.

## [עריכה] השכלה

בוגר במדעים בהצטיינות מהאקדמיה הצבאית בווסט פוינט, 1951. בעל תואר דוקטור לאסטרונאוטיקה מהמכון הטכנולוגי של מסצ'וסטס, בתחום חבירה מאויישת בחלל.

## [עריכה] שירות צבאי

היה טייס קרב במלחמת קוריאה במטוסי F-86 סייבר. במהלך 66 גיחות הפיל שני מטוסי מיג 15. לאחר מכן היה מדריך תותחנות אוירית בבסיס חיל האויר "נליס" בנבאדה. בין 1956 ל־1959 היה מוצב בטייסת 22 בבסיס חיל האויר האמריקני בביטבורג, גרמניה, שם הטיס מטוסי F-100.

בתום שירותו חזר ללימודים וקיבל את הדוקטורט. הטכניקות שפיתח בתחום החבירה החללית שימשו בכל משימות נאס"א, על פי האתר האישי שלו[1].

## [עריכה] שירות בנאס"א

באז הולך על פני הירח במשימת אפולו 11

הצטרף לנאס"א במסגרת הקבוצה השלישית, באוקטובר 1963. כצוללן חובב, הביא לפיתוח אימוני האסטרונאוטים מתחת למים כהדמיה של חוסר משקל.

ב־1966 טס עם ג'יימס לוֹוֶל בג'מיני 12, האחרונה בחלליות ג'מיני. היה טייס גיבוי של אפולו 8.

ב־16 ביולי 1969 שוגר כטייס מודול הירח בחללית אפולו 11, ויצא אל פני הירח בעקבות ניל ארמסטרונג, למשך שעתיים ורבע. בכך הפך לאדם השני בהיסטוריה שצעד על הירח, והראשון שצולם שם. את תמונתו, אחת מהמפורסמות במאה ה-20, צילם חברו למסע, ארמסטרונג.

עזב את נאס"א ב־1971.

## [עריכה] לאחר נאס"א

בתום שירותו התמנה למפקד בית הספר לטייסי ניסוי של חיל האויר בבסיס חיל האוויר אדוארדס, ושירת בתפקיד זה עד 1972.

בתחילת שנות ה־70 סבל מהתמכרות לאלכוהול, אותה תיעד בספרו "לחזור לכדור הארץ". הוא התגבר עליה, וכיום מסייע לנגמלים אחרים.

ב־1988, על פי העיתון USA Today‏[2], או בתחילת שנות ה־80, על פי האתר הרשמי שלו[3], שינה את שמו באופן רשמי מאדווין יוג'ין אולדרין הבן לבאז אולדרין. באז היה כינוי שהדביקה לו אחותו הצעירה בילדותה, משום שהתקשתה לבטא את המילה brother ("אח" באנגלית), ובמקום זאת אמרה buzzer ("באזר").

בשנת 1989, בשנת העשרים לנחיתה על הירח, פרסם את ספרו "גברים מכדור הארץ" (קטע מתוך הלוחית שהשאירו על הירח), בו תיעד את המירוץ לחלל בין ארה״ב לברית המועצות מנקודת מבטו. בשנת 1993 רשם פטנט על תחנת חלל קבועה שתכנן. לאחר מכן הקים את חברת "סטארקראפט בוסטרס", העוסקת בתכנון טילים לשימוש חוזר, ואת קרן "שרספייס" (ShareSpace), המקדמת את נושא תיירות החלל. הוא ממשיך לקדם את הפרטת הגישה לחלל, במאמרים, ספרים ונאומים שהוא נושא באירועים שונים.

השתתף בתפקיד משני בסרט אפולו 11, שהופק בשנת 1996, וששיחזר את המהלכים שקדמו למשימה ההיסטורית.

בשנת 2002 מונה על ידי הנשיא ג'ורג' בוש כחבר בוועדה הנשיאותית לבדיקת עתיד תעשיית האירוספייס האמריקאית, בראשות בוב ווקר, חבר קונגרס לשעבר.

באותה שנה גם חבט בפניו של בארט סיברל, אחד הטוענים הראשיים שארה״ב מעולם לא נחתה על הירח, לאחר שזה קרא לו שקרן ופחדן. המשטרה לא הגישה כתב אישום כנגד אולדרין.

## [עריכה] אותות ועיטורים

- מדליית החירות הנשיאותית

ועוד מספר אותות מארגונים אחרים.

## [עריכה] קישורים חיצוניים

- דף הבית של באז אולדרין
- ביוגרפיה רשמית באתר נאס"א
- תוכנית ליישוב מאדים שפרסם אולדרין במגזין פופולר מכניקס.

מקור: http://he.wikipedia.org../../../%D7%91/%D7%90/%D7%96/%D7%91%D7%90%D7%96_%D7%90%D7%95%D7%9C%D7%93%D7%A8%D7%99%D7%9F.html

קטגוריות: אמריקאים | טייסי חלל | תוכנית החלל האמריקאית | תוכנית אפולו | תוכנית ג'מיני

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Català
- Česky
- Dansk
- Deutsch
- Esperanto
- Español
- Suomi
- Français
- Galego
- Magyar
- Italiano
- 日本語
- Plattdüütsch
- Nederlands
- Norsk (bokmål)
- Polski
- Português
- Русский
- Sicilianu
- Simple English
- Slovenčina
- Slovenščina
- Svenska
- 中文